Keniyada sher suratga olish guruhining kamerasini o`g`irladi (Video)

Keniyada Afrika haqida hujjatli filmni suratga olayotgan ijodkorlar jamoasining kamerasini sher o`g`irlab ketdi, deb xabar berdi RIA novosti nashri.
G`ayrioddiy o`g`irlik aks etgan video Upi.com portaliga joylashtirildi. 
Videorolikda dalaning o`rtasida qoldirilgan kamerani sherlar o`rab olib, uni qiziqish bilan tomosha qilishayotganligini ko`rish mumkin. Urg`ochi sherlardan biri esa atrofni suratga olayotgan kamerini tishlab olib qochgan.
Suratga olish guruhi ham sherning ortidan qolmagan. Keyinroq sher kamerani tashlab, uning shtativini o`zi bilan olib ketgan.
“Mening Afrikam” nomli hujjatli film Keniya qo`riqxonalariga bag`ishlangan bo`lib, u o`tgan haftada Xalqaro tabiatni muhofaza qilish hamjamiyati saytida premera qilingan.